CELEX: C2005/205/33
Language: el
Date: 2005-08-20 00:00:00
Title: Απόφαση του Πρωτοδικείου, της 15ης Ιουνίου 2005, στην υπόθεση Τ-349/03, Corsica Ferries France SAS κατά Επιτροπής των Ευρωπαϊκών Κοινοτήτων (Κρατικές ενισχύσεις — Προσφυγή ακυρώσεως — Ενίσχυση για αναδιάρθρωση — Απόφαση κηρύσσουσα την ενίσχυση σύμφωνη με την κοινή αγορά — Κατευθυντήριες γραμμές της Επιτροπής — Υποχρέωση αιτιολογήσεως — Τήρηση των προϋποθέσεων — Ενίσχυση έχουσα αμελητέο χαρακτήρα)

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/19
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 15ης Ιουνίου 2005
   στην υπόθεση Τ-349/03, Corsica Ferries France SAS κατά Επιτροπής των Ευρωπαϊκών Κοινοτήτων (1)
   
   (Κρατικές ενισχύσεις - Προσφυγή ακυρώσεως - Ενίσχυση για αναδιάρθρωση - Απόφαση κηρύσσουσα την ενίσχυση σύμφωνη με την κοινή αγορά - Κατευθυντήριες γραμμές της Επιτροπής - Υποχρέωση αιτιολογήσεως - Τήρηση των προϋποθέσεων - Ενίσχυση έχουσα αμελητέο χαρακτήρα)
   (2005/C 205/33)
   Γλώσσα διαδικασίας: η γαλλική
   Στην υπόθεση Τ-349/03, Corsica Ferries France SAS, με έδρα την Bastia (Γαλλία), εκπροσωπούμενη από τους δικηγόρους S. Rodrigues και C. Scapel, με τόπο επιδόσεων στο Λουξεμβούργο, κατά Επιτροπής των Ευρωπαϊκών Κοινοτήτων (εκπρόσωποι: C. Giolito και H. van Vliet, με τόπο επιδόσεων στο Λουξεμβούργο), υποστηριζομένης από τη Γαλλική Δημοκρατία (εκπρόσωποι: G. de Bergues και S. Ramet, με τόπο επιδόσεων στο Λουξεμβούργο) και από την Société nationale maritime Corse-Méditerranée (SNCM) SA, με έδρα τη Μασαλλία (Γαλλία), εκπροσωπούμενη αρχικά από τον δικηγόρο H. Tassy και, στη συνέχεια, από τους O. d' Ormesson και A. Bouin, δικηγόρους, με αντικείμενο προσφυγή περί ακυρώσεως της αποφάσεως 2004/166/ΕΚ της Επιτροπής, της 9ης Ιουλίου 2003, σχετικά με την προβλεπόμενη να υλοποιηθεί από τη Γαλλία αναδιαρθρωτική ενίσχυση υπέρ της Société Nationale Maritime Corse-Mditerranée (SNCM) (EE 2004, L 61, σ. 13), το Πρωτοδικείο (τρίτο τμήμα), συγκείμενο από τους M. Jaeger (Πρόεδρο), και V. Tiili και O. Czúcz, δικαστές, γραμματέας: Ι. Νάτσινας, υπάλληλος διοικήσεως, εξέδωσε στις 15 Ιουνίου 2005 απόφαση με το ακόλουθο διατακτικό:
   
               1)
            
            
               Ακυρώνει την απόφαση 2004/166/ΕΚ της Επιτροπής, της 9ης Ιουλίου 2003, σχετικά με την προβλεπόμενη να υλοποιηθεί από τη Γαλλία αναδιαρθρωτική ενίσχυση υπέρ της Société Nationale Maritime Corse-Mditerranée (SNCM).
            
         
               2)
            
            
               Η Επιτροπή φέρει τα δικαστικά έξοδα της προσφεύγουσας, καθώς και τα δικά της δικαστικά έξοδα.
            
         
               3)
            
            
               Η Γαλλική Δημοκρατία και η SNCM φέρουν τα δικαστικά τους έξοδα.
            
         
      (1)  ΕΕ C 7 της 10.1.2004